મુખ્ય પ્રધાને કહ્યું કે, સીમા દર્શન કાર્યક્રમથી દેશવાસીઓ બોર્ડર વિસ્તારની મુલાકાત લઇ બીએસેફના જવાનો કઠિન પરિસ્થિતિમાં પણ દેશ માટે કેવી રીતે ઉત્તમ ફરજ બજાવે છે તે નજરે નિહાળી શકે છે. સીમા દર્શન કાર્યક્રમથી લોકોમાં રાષ્ટ્રપ્રેમના ગુણો પણ સારી રીતે કેળવાય છે. નાડાબેટ ખાતે સીમાદર્શન કાર્યક્રમ અંતર્ગત નિર્માણ થઇ રહેલી કન્સ્ટ્રક્શન સાઇટની મુલાકાત લઇ નિરીક્ષણ કર્યુ હતું અને સમય મર્યાદામાં ગુણવત્તાસભર કામગીરી પૂર્ણ કરવા મુખ્ય પ્રધાને સૂચના આપી હતી. તેમણે કહ્યું હતું કે, આ સીમા દર્શન કાર્યક્રમને વ્યાપક સફળતા મળી છે અને અંદાજે 10 લાખથી વધુ લોકોએ આ સરહદના પ્રવાસનો રોમાંચ માણ્યો છે. વિજયભાઇએ બોર્ડર ટૂરિઝમના આ નવતર પ્રયોગમાં ભવિષ્યમાં ડેઝર્ટ રમતો વિકસાવવાની દિશામાં પણ સંભાવના ચકાસવા જણાવ્યું હતું.